ΓΡΑΠΤΗ ΕΡΩΤΗΣΗ E-2059/00

υποβολή: Elisa Damio (PSE) προς την Επιτροπή

(30 Ιουνίου 2000)

Θέμα: Εργατικά ατυχήματα

Παρά την εξέλιξη της νομοθεσίας της Ευρωπαϊκής Ένωσης με στόχο τη βελτίωση της ασφάλειας των εργαζομένων, ειδικότερα στον τομέα των έργων πολιτικού μηχανικού και στην μεταποιητική βιομηχανία, διαπιστώνεται αύξηση των εργατικών ατυχημάτων και των θανατηφόρων πτώσεων.

Συνάγεται ως εκ τούτου το συμπέρασμα ότι δεν αρκεί η θέσπιση νομοθετικών μέτρων αλλά θα πρέπει να ελεγχθεί κατά πόσον τα προτεινόμενα μέτρα είναι κατάλληλα και κατά πόσον εφαρμόζονται.

Ζητείται από την Επιτροπή να αναφέρει τα στοιχεία που διαθέτει σχετικά με τα ατυχήματα και τις επαγγελματικές ασθένειες καθώς και τον τρόπο με τον οποίο αξιοποίησε την εργασία των εθνικών οργανισμών ελέγχου και των εθνικών διοικήσεων.

Απάντηση της κας Διαμαντοπούλου εξ ονόματος της Επιτροπής

(28 Ιουλίου 2000)

Η Επιτροπή συμμερίζεται πλήρως την ανησυχία του αξιότιμου μέλους του Κοινοβουλίου ως προς το ότι δεν αρκεί η έκδοση και η μεταφορά κοινοτικών οδηγιών σχετικά με τηνγεία και την ασφάλεια στην εργασία αλλά πρέπει να εξασφαλίζεται η πραγματική εφαρμογή τους.

Κάθε σχετική πολιτική της Επιτροπής αποβλέπει στην εφαρμογή στην πράξη της εθνικής νομοθεσίας που μεταφέρει τις οδηγίες, με αποτέλεσμα την πραγματική μείωση των εργατικών ατυχημάτων και των επαγγελματικών ασθενειών.

Προς το σκοπό αυτό, η Επιτροπή ήδη στα πλαίσια του τελευταίου προγράμματός της που εξέδωσε στον τομέα της ασφάλειας και τηςγείας στο χώρο εργασίας (1996-2000)(1), είχε προβλέψει ενέργειες για την αξιολόγηση της αποτελεσματικότητας τηςφιστάμενης νομοθεσίας.

Αυτή η αξιολόγηση θα επιτρέψει, μεταξύ άλλων, τη διαπίστωση του επιπέδου πρακτικής εφαρμογής στο χώρο εργασίας, τις προσπάθειες που καταβάλλονται και τις δυσκολίες που απαντώνται από τους διαφόρους παράγοντες κατά την εφαρμογή αυτή.

Προς επίτευξη αυτού, η Επιτροπή, από το 1990, επεξεργάζεται σχέδια εναρμόνισης των στατιστικών των εργατικών ατυχημάτων και των επαγγελματικών ασθενειών(2). Οι δείκτες αυτοί επιτρέπουν να διαπιστωθεί, για την περίοδο 1993-1996(3) μια ελαφρά μείωση του ποσοστού επίπτωσης των θανατηφόρων εργατικών ατυχημάτων, καθώς και εκείνων που συνεπάγονται παύση εργασίας άνω των τριών ημερών.

Εντούτοις, η Επιτροπή προτίθεται να αναπτύξει και άλλους δείκτες μεταξύ των οποίων για παράδειγμα την ύπαρξη επαρκών διαρθρώσεων απόδειξης, το επίπεδο επένδυσης σε σχετική κατάρτιση που να επιτρέπουν τη συμπλήρωση της αποτελεσματικότητας της κοινοτικής νομοθεσίας.

Τέλος, για να συμβάλλει στην εφαρμογή της κοινοτικής νομοθεσίας με αποτελεσματικό και ισοδύναμο τρόπο από τα κράτη μέλη, η Επιτροπή συνέστησε, με την απόφαση της 12ης Ιουλίου 1995(4), μια επιτροπή ανωτέρων επιθεωρητών εργασίας της οποίας κύριο καθήκον είναι ο συντονισμός των ενεργειών της επιθεώρησης της εργασίας και η διευκόλυνση της ανταλλαγής εμπειριών στον τομέα.

Ιδιαίτερη προσοχή έδωσε αυτή η επιτροπή στα προβλήματα του ελέγχου και της εποπτείας στους τομείς ή τις δραστηριότητες που χαρακτηρίζονται ωςψηλού κινδύνου με την οργάνωση ειδικών συνόδων για τους τομείς της γεωργίας, των κατασκευών και των εργασιών που συνεπάγονται την έκθεση στον αμίαντο.

(1) COM(95)282 τελικό.

(2) Σχέδια SEAT και EODS.

(3) Ευρωστάτ Σύντομες στατιστικές (Statistics in focus) Πληθυσμός και κοινωνικές συνθήκες, θέμα 3-4/2000.

(4) ΕΕ L 188 της 9.8.1995.